徐南卿招飯  其一
作者：陳造
朝代：宋

paragraphs: 徐郎陋巷四立壁，乘間亦戒賓友食。
慈親衰鬢不供剪，定賣春衣典書冊。
念君治具良騷騷，與渠侵早來得得。
小樓十客不餘地，猶勝陶翁劣容膝。
江西米{擥手=米}絲作窩，吳國香秔玉爲粒。
嗣宗阿戎各好士，笑頡羹鄙仍婦德。
老子旅寓得此飽，勃鬰詩情喙三尺。
出門未妨雨墊巾，萬屐聲中緩歸策。